open-index/open-wikipedia-markdown huggingface dataset:
Biji ketapang

**Biji Ketapang** (hurup Arap gundul: بيجي كتافڠ) nya'entu atu rupa bebandos nyeng dibikin deri sagu nyeng diaduk ama santen èn gula. Sekarang mah biji ketapang udah bolèh maké macem-macem bahan bakal dikejanya kaya' nyampurin terigu, telor, garem, ama panèli selaèn maké santen ama sagu doangan. Entar entu adonan digorèng dah. Enni kué entu bebandos aseli Kepuloan Serébu. 

## Asal-Usul Biji Ketapang
Biji ketapang entu atu bebandos kering terdisionil Indonésia, hususon daérah Betawi ama seputerannya. Bagèn kata ora ada seratan nyeng nandain kapan enni kué dulunya nongol, tapi enni kué emangnya udah jadi bebandos khas deri uyut ampé ke buyut.

Enni kué punya nama émang dicomot deri biji po'onan ketapang (*Terminalia catappa*), nyeng banyak tumbuh di daérah pinggiran bawah di Indonésia. Enni po'on ketapang punya biji bentukannya émang jadi conto bakal enni kué punya rupa, nya'entu bulet gèpèng ama rada dèplè.

## Bahan-Bahan Biji Ketapang
Enni dia bahan-bahan bakalan ngeja kué biji ketapang tuh.
* Tepung terigu
* Kelapa nyeng udah boléh marut
* gula putih
* margarèn atawa blubèn
* telor
* santen kentel
* garem
* panèli
* minyak gorèng (bakal ngegorèng)

## Cara Ngeja Biji Ketapang
* Kelapa parutnya disangré dulu ampé coklat. Kalu udah adem, bolèh digiling ampé alusan.
* Maké baskom, kocok telor ama gula ampé entu gula melesep èn keja ampé dikit ngembang ama bebusa.
* Tambain blubèn, santen, garem, ama panèli. Aduk-aduk dah ampé nyampur bener.
* Pasupin terigu èn kelapa bolèh nyangré terus aduk maké cèntong atawa cemek-cemek baé paké tangan ampé rata èn kalis.
* Comot dikit entu adonan, gulung-gulung keja lonjoran kecit ukuran 1 sèntian baé.
* Tetek dah entu adonan maké piso atawa gunting keja nyèrong dikira-kira baé ukurannya.
* Perulukin entu adonan maké terigu biar pada kaga nèmpèl.
* Jerang minyak di kuali paké api sedeng baé.
* Gronyos entu adonan nyeng udah bolèh netek ampé rada coklat warnanya. Ontong diaduk-aduk baé bagèn kaga ancur entu kué.
* Angkat terus tirisin entu kué bolèh ngegorèng.
* Ademin dulu, terus baru dah pasupin ke kéler.
Gabus pucung

**Gabus pucung** (hurup Arap gundul: ݢابوس فوچوڠ) nya'entu lau' sayur khas Betawi nyeng kuahnya item kaya' kuah rawon. Pucung entu nama basa Betawi bakal *kluwek*. Mentak sayur gabus pucung entu sayur ikan gabus nyeng dipucungin. Enni juga punya sebab di mana-mana daérah ada juga nyeng nyebut *sayur gabus dipucungin*. Rasanya asem seger ama ada rasa khas deri pucungah. Kuahnya entu bisa kentel bisa juga èncèr.

Enni daharan èmang rada susah ngolahnya. Kalu salah-salah baé entar pucungah bisa-bisa pait, alatan ora kabèh pucung bisa dipaké. Mentak orang Betawi apal ama pucung nyeng kaya' gimana nyeng bisa bakal disayur pucung, nya'entu nyeng udah item atawa coklat, ora pait, lagi bé rada èncèr. Selaèn entu, pas nyiangin ikan gabusah gé kudu leken. Kudu beresih bener ampé putih entu kulitah bagèn ora bau amis atawa bau belokan.
Johor

**Johor** () ya'entu atu negeri di Malésia. Johor letaknya di bagèan kidul Semenanjung Malaya. Ibu negerinya ada di Johor Bahru.

## Ruju'an
Kedah

**Kedah** (), juga' dikenal ama nama honorifiknya **Darul [[Aman (Selam)|Aman]]** (دار الأمان) èn secara sejarahnya sebagé **Queda**, ya'entu atu negeri di Malésia. Kedah letaknya di bagèan lor-kulon Semenanjung Malaya. Ibu negerinya ada di Alor Setar.

## Ruju'an
Kelantan

**Kelantan** (; basa Melayu Kelantan: *Klate*; ) ya'entu atu negeri di Malésia. Kelantan letaknya di bagèan lor Semenanjung Malaya. Ibu negerinya ada di Kota Bharu.

## Catetan

## Ruju'an
Melaka

**Melaka** ya'entu atu negeri di Malésia. Melaka letaknya di bagèan kidul-kulon Semenanjung Malaya. Ibu negerinya ada di Melaka Kota.

## Ruju'an
Kué abug

**Kue abug** atau **kue abuk** nya'entu atu penganan Betawi. Ni jajanan ada punya rasa nyeng manis èn bolé ditanjain bakal bekel wayah lagi plesiran. Selaèn bakal bekel, kué abug, gè', sokanan ditanja bakal upacara adat, kaya' kawinan, sunatan, atawa ujung bulan Romadon.

## Penanjaan
Kué abug bolé ditanjain bakal upacara adat, kaya' kawinan atawa sunatan. Terus, ni kué abug, gè', bolé ditanjain dalem budaya "ngejot" bakal orang Betawi di daèrah Dèpok. Ni ngejot entu budaya bakal bagi-bagi makanan, hususnya bakal kulawarga nyeng tuaan, Isi makanan nyeng dibawa sokanan, kaya' nasi, semur daging, ikan mas ama emping, atawa ayam, terus dilengkepin ama kué abug.

## Ba'an èn cara ngeja
Ni ba'an ama cara ngeja kué abug.
#Ba'an
*Tepung beras
*Tepung sagu
*Kelapa muda parut
*Gula méra
*Garem

#Cara ngeja
#Tepung beras, tepung sagu, ama garem ditumbrek terus dikasi aèr panas ama kelapa muda parut.
# Terus, adonan dikasi gula méra di tenganya èn dibungkus daon pisang, dikeja kaya segitiga.
# Abis entu, adonan nyeng dibungkus dikukus ampé mateng, sokanan perlu wayah setenga jem.
# Kalo udah mateng, bisa diangkat terus ditanjain bakal makan.

Ni kué abug bolé tahan ampé 3 ari.

## Referensi
Mi kangkung

**Mi kangkung** atawa **mie kangkung**, ya'entu panganan has Indonésia, minya bekuah kentel nyang disajiin paké kangkung, biasanya ada juga' nyang paké ayam, baso, ama jamur. Panganan enni has Betawi deri Jakarta, Indonésia. Mi telor kuning enni disajiin  paké kuah kentel warnanya coklat nyang gurih, dikeja deri kaldu ayam atawa kaldu daging sapi, dia punya kuah dikentelin paké tepung tapioka atawa tepung maizena, dibumbuin paké campuran bawang putih ama kécap manis. Bahan tambahan laènnya, mah, ada baso, togé, jamur, telor burung puyuh, ama ditaburin juga', dah, bawang goreng èn peresan jeruk nipis atawa jeruk sambel di atasnya.

## Ruju'an

## Senggetan luar
* Resep Mie Kangkung Betawi
Nasi kebuli

**Nasi kebuli**, kalo orang londo *kebuli* *rice*, biasanya dikeja pake kaldu daging kambing, susu kambing ama mentega murni. Enni terkenal di anak Betawi Jakarta, nasi kebuli masup ke Betawi lantaran pengaruh orang Arap Yaman masup ke Indonesia.  Wayahnya nasi kebuli disiapin di acara besar dan kumpul keluarga seperti lebaran syawal ama lebaran haji.

Orang Betawi resep banget sama nasi kebuli, nasi kebuli bisa menjamur di Betawi lantaran orang Arap banyak banget pada ngetem di Indonesia terutama di Jakarta.

## Cara masak
Nasi kebuli dikeja caranya masak nasi yang direndem dalam kaldu daging kambing pake susu atawa santan buat gantiin aer. Daging kambing abis itu dimasak terus dicampur sama campuran bumbu tumis dalem mentega minyak samin). Campuran bumbu terbuat dari bawang putih, bawang merah, jahe, lada item, cengkeh, ketumbar, jintan, kapulaga, kayu manis, pala, garam, dan minyak samin. Abis itu daging kambing, bumbu, sama irisan tomat direbus bareng nasi setengah mateng di dalam susu sampe mateng sempurna.

## Ruju'an
Keroncong

**Keroncong** (hurup Arab Gundul: , , ) entu nama alat musik nyang kaya' centrung (*ukulele*) ama hodeng musik Indunisia nyang maké ni alat musik nyang bunyinya pating *crong-crong-crong*, mangkanya digero' *keroncong*. Orkès keroncong biasanya, mah, ada  basing, piul, keroncong sepasang—ya, paling kaga', atu, lah, biar kata kaga' sepasang, cèlo jungjang Pizzicato, bas betot (*string bass*) jungjang Pizzicato, ama tukang nyanyinya.
Sanonya, keroncong entu anu bolé paléan (*adaptasi*) deri terdisi musik Portugis nyang diboyong ama matrus ke bandar-bandar di Indunisia pas abad ke-16. Pas udah mao abad ke-19, keroncong nyetèr, dah, tuh, seugeran Nusantara.

## Sejarah

Sanonya, ni musik keroncong muncuknya pas abad ke-16 pas matrus deri Kekijiran Portugis nyang ngeboyong alat-alat gending Portugis ama dia punya musik ke Indunisia. Orang-orang cepèngan ama jèger, nyang biasa digero' *buaya* (maksudnya, *buaya darat*, mungut (*mengadopsi*) jungjang musik nyang baru. Lama-lama, tu musik masup juga', dah, tuh, ke orang-orang gedongannya. Paul Fisher tau bilang,


The small kroncong guitar, also the name of a music, is derived from the Portuguese braguinha, sharing its roots with the Hawaiian ukulele. Kroncong music is believed to have originated in the communities of freed Portuguese slaves called Mardijkers in the 16th century. European influence from this time can also be heard in the music of the Batak people of North Sumatra. From the end of the 19th century, the beginnings of guitar accompaniment incorporated within a distinctly Indonesian idiom in music came from Sumatra, South Sulawesi and elsewhere.



Kroncong (currently spelled *Keroncong* in Indonesian) is now considered as old-fashioned folk music by most Indonesian youth, although efforts have been made since the 1960s to modernize the genre by adding electric guitars, keyboards and drums, notably in the so-called *Pop Keroncong* sung by Hetty Koes Endang. The melancholic spirit of traditional acoustic Kroncong (similar to Portuguese Fado music) has been recorded by Krontjong Poesaka Moresco Toegoe Jakarta-based in Tugu, who have performed at the well-known Indo festival 'Pasar Malam Besar' in The Hague. Considered as a Eurasian art form, Kroncong features prominently each year at the Tong Tong Fair. The genre is also being evolved in new directions by Indo artists in the Netherlands.

## Ruju'an
Cekini, Mèntèng, Jakarta Sintrem

**Cekini** (hurup Arab Gundul: , , mah, kelurahan nyang adènyè di bilangan kecamatan Mèntèng di Jakartè Sintrem. Diè punyè kode pos entu 10330. Cekini, mah, deri jaman normal udè adè amè gedong-gedong jaman baholè jugè masing padè ngejogrok di sono. Ni utekan dimegarin jadi tempat penuju kelayaban (*destinasi wisata*) amè Jakartè punyè gubernemèn.

## Sejarè
Pas jaman Kumpeni, Cekini, mah, èmang bener-bener bilangan nyang laèn kendiri, dèh, bahnè èmang masupnyè, pan, ke Wèltepréden, atawè utekan nyang orang Peranji pating ngejogrok.

Radèn Salèh, gapènyè (*maestro*) tukang lukis amè orang gedongan, tau jadi tuan tanè gedéan di Cekini.
Tahon 1852, diè rancang, dèh, tuh, diè punyè "keraton" kendiri, nyang rancang gedongnyè kewangsitan amè Bèntèng Callenberg di manè diè tau nyanggrè pas diè ngayab ke Èropè  tahon 1844. Bahnènyè èmang di kulilingnyè bulakan mulu pating belatakan, sebagèan besarnyè dikejè taman ngablak, dèh, tahon 1862, terus ditutup pas abad seabisnyè.

Tahon 1960, Taman Ismail Marjuki dibikin di tempat nyang dulunyè tau jadi kebon. Tu rumènyè ampé sekarang, jugè, masing dipaké jadi Rumè Sakit Cekini punyè gedong.

Tahon 1862, adè kebon deri rumènyè nyang diè bedalin terus dituker, dèh, tu kebon jadi derèntin amè taman ngablak namè "*Planten En Dierentuin*", nyang jadi pendulunyè Derèntin Cekini.

Tahon 1964, tu derèntin, pan, dipindain ke Ragunan. Na, mengkènyè, tahon 1968, Gubenur Ali Sadikin robè, dèh, tu derèntin jadi TIM. Di belakangnyè rumènyè si Radèn Salèh, adè jugè, dèh, tuh, gedong-gedong kolot (*antik*), kayè Biarè Rumè Sakit Cekini, nyang dibikin tahon 1906.

## Liat jugè
* Mèntèng, Jakartè Sintrem
* Daptar kelurahan di Jakartè

## Ruju'an
Viktor Gyökeres

**Viktor Einar Gyökeres** (; berojol 4 Juni 1997) entu sepèler bola tendang dari Swèden nyang maèn jadi penyerang. Dia sekarang maènnya di Sporting CP.

## Ruju'an
Negeri èn wilayah pèderal di Malésia

Malésia entu kebagi jadi 13 negeri èn 3 wilayah pèderal.

## Negeri èn wilayah pèderal
Sebelas negeri èn dua wilayah pèderal ada letaknya di Semenanjung Malaya, nyang secara kolektip digero *[[Semenanjung Malésia]]* atawa *Malésia Kulon*. Dua negeri èn atu wilayah pèderal letaknya di pulo Kalimatan nyang secara kolèktip dianggep sebagé *[[Malésia Wètan]]*. Deri 13 negeri di Malésia, 9 negerinya entu monarki.

### Negeri

### Wilayah Pèderal

## Ruju'an
Geréta Tunbereh

**Geréta Tunbereh** (hurup Arab Gundul: ) atawa aslinya, mah, **Greta Tintin Eleonora Ernman Thunberg** (berocot 3 Januari 2003) entu tukang getol ama lingkungan deri Swèden nyang kerjaannya ndoak-doakin keiyengan ama mas'alah-mas'alah nyang ada juntrungannya ama penggerahan jagat (*pemanasan global*) ama perobahan iklim. Bulan Agustus 2018, dia jadi tokoh nyang ketempo' nègla nyang mula-mulain ngambul ogah sekolah bakal ngedoakin dia punya iyeng ama iklim di depannya gedong perembukan (*parlemen*) Swèden. Bulan Nopèmber 2018, dia juga' tau, dah, tuh, ngomong di TEDxStockholm. Nah, Désèmbernya, di entu tahon juga', dia tau ngangkat tesuir di Amprokan Perobahan Iklim Peserèkatan Bangsa-Bangsa èn Januari tahon abisnya, diundang, dah, tuh, dia bakal ngangkat mong di Paketan Atur Banda Dunia (*Forum Ekonomi Dunia*) di Dawos, Switserlan.

## Ruju'an
Kantor Angin

**Kantor Angin** (hurup Arab Gundul: ) atawa nama resmi di basa Melayu Tingginya ***Badan Meteorologi, Klimatologi, dan Geofisika*** (pèndèk lèternya **BMKG**), nyang sananya namanya ***Badan Meteorologi dan Geofisika*** (pèndèk lèter **BMG**), entu awak pemerèntah bukan kementerian (*lembaga pemerintah nonkementerian* atawa LPNK) nyang gawéannya, mah, di pak èlmu cuaca (*meteorologi*), èlmu iklim (*klimatologi*), ama èlmu cekian bumi (*geofisika*).

## Ruju'an
Nyali

**Nyali** (hurup Arab gundul: ڽلي) atawa **ngali** (hurup Arab Gundul: ڠلي) atawa **amperu** entu atu caèran basa nyang pait punya rasa, juga' ijo-ijo konèng punya warna, bahna dia ada punya pigmèn bilirubin, bilipèrdin, ama urobilin nyang dikencrotin ama hépatosit ati di banyakan héwan tulang geger. Ni caèran nyali gableg mangpaat bakal nulung ngegetolin penyernaan lemak dalem ucus dua belas jeriji. Di saban orang punya awak, sariannya ada bangsa 400-800cc caèran nyali nyang dikencrotin terus-terusan ama ati atawa limpa. Mingkinan getol nyerna lemak, mingkin ngelubèr caèran nyali nyang dikencrotin. Di berapa jenis héwan, ni caèran nyali atawa amperu kena disimpen ama dikentelin di dalem kantong amperu. Abis kelar madang, ni caèran bakal dikuarin ke bagèan mula deri ucus dua belas jeriji bakal nulungin kegetolan penyernaan makanan.

## Ruju'an
Cangkriman

**Cangkriman** (hurup Arab Gundul: ; ), entu kata surupan atawa kata laèn bakal badé-badéan, nyang biasanya ada perisnya. Sari-sarinya, cangkriman ditongtotin di acara tipi nyang angger (*rutin*) diumrup atawa saben sari.

## Ruju'an
Ancol

**Ancol** bisa juntrungan ama ni ihwal pada:
* Ancol, tana naèk nyang nyodok ke tana pèndèk atawa aèran
* Ancol, Pedemangan, Jakarta Lor
* Ancol, Regol, Bandung
* Taman Impian Jaya Ancol
* Statsiun Ancol
Ancol (ujud bumi)

**Ancol** entu tana naèk nyang nyodok ke tana pèndèk atawa aèr-aèran. Banyakan ancol, mah, kebentuknya deri cadas-cadasan nyang kaga' papas-papas, atawa tana tinggi nyang nyisa deri jepitan dua kali nyang ngamprok.

## Dalem sejarah
Lantaran dia punya tempat di pinggiran daratan, ancol kena dipaké jadi sintrem pertahanan bawaan alam bakal ngadepin musu. Deri dulu-dulu ampé sekarang-sekarang, ada ngebadeg bèntèng ama kastèl dijejegin di atas ancol nyang dikulilingin aèr, biar kaga' gampang disatronin.

Tulad bèntèng nyohor nyang jejeg di atas ancol entu kaya' Bèntèng Namur di Bèlgi. Ni bèntèng ada nanggrak di amprokannya Kali Mas ama Kali Samber, èn udah jadi sintrem pertahanan deri abad ke-10. Entu kali di sekiterannya jadi grojogan alami nyang ngalingin tu bèntèng deri mana-mana musu nyang mao ngerangseg.

## Ruju'an
Kwitang

**Kwitang** bisa juntrungan ama ni ihwal pada:
* Kwitang, Senèn, Jakarta Sintrem
* Kwitang atawa Kanton, propinsi di bekulon Tiongkok
Simbol dari Tut Wuri Handayani

Simbol **Tut Wuri Handayani** didirikan melalui Keputusan Menteri Pendidikan dan Kebudayaan RI No. 0398/M/1977 mengenai Simbol Departemen Pendidikan dan Kebudayaan. Saat ini, simbol Tut Wuri Handayani dipake oleh Kementerian Pendidikan Dasar dan Menengah dan Kementerian Pendidikan Tinggi, Sains, dan Teknologi dan unit-unit vertikal di bawahnya. Simbol dengan motto *[[Sekolah Taman Siswa|tut wuri handayani]]* dibuat oleh Ki Hadjar Dewantara, pelopor pendidikan bagi penduduk asli Indonesia selama era Hindia Belanda.

## Arti dari Logo
Berikut adalah detail tentang arti yang terkandung dalam Logo yang digunakan oleh Kementerian Pendidikan, Kebudayaan, Penelitian, dan Teknologi Republik Indonesia:

* Area segi lima biru menyiratkan kejujuran, ketenangan, kesetiaan, keandalan, harmoni, kesabaran dan kepekaan.
* Motto *tut wuri handayani* digunakan oleh Ki Hajar Dewantara dalam menerapkan sistem pendidikannya. Dimasukinnye motto sebagai bentuk apresiasi dan hormat buat Ki Hajar Dewantara, yang ulang tahunnye diperingati sebagai Hari Pendidikan Nasional.
* Garuda dengan jambul berapi-api di dadanya menggambarkan sifat yang berani, mandiri, dinamis, perkasa dan antusias dalam menjelajahi langit yang luas. Sepasang sayap dan lima ekor merujuk ke Pancasila sebagai dasar negara.
* Buku adalah metafora untuk sumber pengetahuan sebagai kekuatan untuk menjalani hidup .
* Garuda dan buku putih berarti kesucian, kebersihan, dan ketulusan. Warna merah api yang menyala menandakan kebesaran dan kemuliaan pengabdian, penuh keberanian dan kemauan untuk berkorban dalam mempertahankan kebenaran dan kebaikan.

## Pake
Logo ini dijadiin identitas resmi buat setiap lembaga di bawah naungan Kementerian Pendidikan, Kebudayaan, Penelitian dan Teknologi. Simbol yang wajib dipake di seragam siswa dari pendidikan PAUD sampe SMA, seragam PGRI, dan seragam PNS Kemendikbudristek. Tapi, kagak ada kewajiban buat sekolah negeri atau swasta buat bikin logo yang isinya logo Kemendikbudristek, karena sekolah bukan unit kerja/unit organisasi di lingkungan Kemendikbudristek.

## Referensi
Patokan tempat

**Patokan tempat** atawa **patokan** doang entu cirènan bawaan alam atawa bikinan orang nyang jadi tenger bakal arah-arahan, lantaran dia punya béda kendiri deri kiterannya, ampé-ampé bisa ketempo' mao deri jau juga'. Patokan tempat juga' bisa paranan ama telepekan atawa cirènan kecil-kecilan nyang kebekèn jadi lambangnya atu negara atawa daèrah.

## Pema'naan

Patokan tempat mula-mulainnya dipaké ama tukang jajag bakal nemuin jalan balik ke tempat mulain mangkat atawa jalan tembusan di atu daèrah. Tulad, Gunung Méja di bilangan Tanjung Kota, Aprika Kidul, ada tau dipaké patokan ama tukang kapal bakal ngiterin ujung kidulnya Aprika pas Jaman Jajag-jajagan. Telepekan bikinan juga' kot-kotan dibangun bakal nulungin tukang kapal ngarahin, kaya' misal Iskandariah punya menara api ama Pulo Rodos punya patung gedé gambreng, bikin-bikinan jaman kolot nyang ngarahin kapal ke labuan. Patokan juga' bisa maran ama apa-apa ihwal nyang orang pada nyaho', kaya' tugu, gedong, atawa laèn-laèn telepekan. 

Di èlmu perkotaan ama èlmu ujud bumi, patokan biasanya dima'nain jadi apa-apa ihwal di luar kita punya awak nyang bisa ngarah-ngarahin, mao kita lagi di tempat nyang kita tauin apa kaga'. Patokan sokanan dipaké bakal ngasi omongan arah-arahan, tulad (nyang jadi patokan disetil doyong): "Abis entu *langgar*, lu mèngkol kèbot, entakanu lempeng aja ampé ketemu *gedong perdiping*, nah, lu mudikin, tuh..."

## Ragem
### Bawaan alam
Patokan bawaan alam entu bisa aja cirènan nyang laèn kendiri, kaya' gunung atawa tana tinggi. Tulad patokan bawaan alam entu Gunung Èperès di Pegunungan Himalaya, Gunung Méja di Aprika Kidul, Gunung Ararat di Turki, Cadas Uluru di Ostrali, Gunung Puji di Jepang, ama Jurang Gedé di Amrik Serèkat. Ga' cuman cirènan alam gedéan, nyang kecilan kaya' puunan doang juga' bisa, ko', jadi patokan, biasanya nyang jangkung-jangkung atawa punya ciri laènan. Puunan nyang jadi patokan juga' bisa dikasi nama, tulad "*[[El Palo Alto]]*" atawa "Si Puun Tinggi" nyang jadi patokan bakal kota Palo Alto di Kaliporni.

### Bikinan orang
Patokan tempat juga' bisa paranan ama tugu atawa gedong nyohor, nyang dibakal lambangnya atu daèrah, kota, atawa negara. Barang berapa tuladnya entu kaya' Menara Tokio di Tokio, Gedong Puti di Wasington Kota, Patung Liberti ama Gedong Empire State di Niu-Yorek Kota, Menara Èpèl di Parès, Katédral Sint-Basil di Mosko, Menara Lotte World di Soul, Kolosium di Roma, Jem Inggris di Londen, Kota Perboden di Pèking, Piramid Gedé di Gija, Jarum Awang-awang di Sètel, Pesisir Telok Marina di Singapur, Gedong Kalangan Sidni di Sidni, Jaro Brandenbereh di Berlèn, Menara CN di Toronto, Atumium di Bresèl, Gapura Jalan Masup di Sint-Lois, Arca Moai di Pulo Paska, ama Monumèn Nasional di Jakarta. Selaèn bikin-bikinan nyang èmang udah nyohor, mana-mana tempat nyang punya menara jangkungan kaya' tempat sembayang gedé juga kot-kotan jadi patokan.

## Paranan
Kaga' lagi-lagi

"**Kaga' lagi-lagi**" atawa basa Inggrisnya "***never again***" entu atu setilah kata atawa omong-omongan nyang jejuntrungan ama Bahla Pemitesan ama laèn-laèn penjagalan punya belajaran. Ni omongan mula-mulanya dipaké jadi geroan ngelawan pasisme ama orang bui nyang bedal deri kampung penjejelan Buchenwald. Ni omongan juga' ada dipungut ama Meir Kahane deri Jewish Defense League punya buku taon 1971 bakal jadi dia punya judul: *Kaga' Lagi-Lagi, Dah! Atu Rencana bakal Idup Getap* (Inggris: *Never Again! A Program for Survival*).

Ni omongan punya pema'naan sokanan dibebantahin, apa iya dianya cuming suru-suruan biar melèngin Bahla Pemitesan nyang kedua kali bakal orang Yahudi, atawa juga' jadi gegeroan tandesan seantérobangsa bagèn apa-apa aja bentuk penjagalan kaga' dilakonin lagi.

Ni setilah kata, mah, selaènnya doyan dipaké ama tukang pulitik èn tukang nulis, juga' ada nongol di seabreg tugu Bahla Pemitesan. Mara-mara, ni ujar juga' dicaplok ama beragem jalan pulitik punya gembar-gembor, mulain deri èling-èlingan makar Arhèntini 1976, ojèk-ojèkan bakal penyekelan gegaman ama hak pengguguran, hata ampé jadi gegaokan bakal nyetusin perang ama keonaran abisnya rangsegan 11 Sèptèmber 2001.

## Paranan

## Bacaan terusan
*
*
Gurun Sahara

**Gurun Sahara** (, *aṣ-ṣaḥrāʼ al-kubrá*, 'Gurun Paling Gedé') ya'entu padang pasir nyang paling gedé di dunia. Nama "Sahara" dicomot deri basa Arab punya setilah nyang artinya "padang pasir".

Gurun Sahara letaknya di belah lor Aprika èn umurnya udah 2,5 juta taon. Ni padang pasir ngebentang deri Laotan Atlantik ke Laot Mèra'. Deri Laot Tenga di belah lor ampé ke Sahel di belah kidul. Deri Moritani di belah kulon ke Mesir di belah wètan. Ni padang pasir ngebagiin benua Aprika jadi Aprika Lor ama Aprika "nyang sebenernya". Kedua bagèan ni benua, tuh, bèda pisan, bolé secara iklim maupun budaya. Luas ni padang pasir ada sekitaran 9.200.000&nbsp;km2.

## Ruju'an
Pegunungan Himalaya

**Himalaya** ya'entu atu barisan pegunungan di Asia, nyang misahin anak benua India deri dataran tinggi Tibèt.

Himalaya entu tempat gunung-gunung paling tinggi di dunia, misal Gunung Èprès ama Kangchenjunga ada di sono. Secara etimologi, *Himalaya* artinya "tempat kediaman salju" dalem basa Sangsekerta (deri *hima* "salju", èn *aalaya* "tempat kediaman").

Himalaya manjang sepanjang lima negara — Apganistan, Pakistan, Hindi, Tiongkok, Butan, Népal èn Birma. Dia jadi sumber dua sistim kali-kali gedé dunia — Kali Indus ama Kali Ganga-Brahmaputra. Sekitaran 1,5 milyar orang nyang ngejogrog di daèrah sekiteran aliran aèr deri Himalaya, masup Benggaladésa.

## Ruju'an
Rungkun basa Kenawaan

**Rungkun basa Kenawaan** atawa **Keastèkan** entu atu bagèan deri rungkun basa Uto-Astèk nyang ada kena perobahan bunyi nama wèt Whorf, nyang nukerin bunyi aselinya *t ama  sebelon bunyi *a. Entarannya, barang berapa basa Kenawaan ada nyang mingserin ni bunyi  jadi  atawa balik ke , tapi tetep aja masing bisa keliatan naga-naganya kalo entu bunyi tau dilapalin . Basa Kenawaan paling nyohor entu ya basa Nawa, nyang diomongin ama bangsa 1.7 juta orang kaum Nawa.

Barang berapa pemègang wewenang, tulad pemerèntah Mèksiko, *[[Ethnologue]],* ama *[[Glottolog]],* ada nganggep kalo ni roncat-roncèt ragem Nawa wayah gini entu aselinya, mah, laèn-laèn basa, lantaran dia punya orang ngomong kaga' bisa saling ngartiin, mana dia punya kaèda basa béda-béda, udah gitu orang ngomongnya juga' gableg kedirian kaum napsi-napsi. Ampé taon 2008, pemerèntah Mèksiko ada ngakuin tiga pulu ragem Kenawaan di Mèksiko jadi basa kendiri (longok daptar lengkepnya di bawa).

Tukang perdataan biasanya ngebédain bangsa berapa daèra logat nyang ada punya cirènan samaan. Tulad, atu susunan pengrèrodan ada ngebédain logat tenga nyang mbadeg perobahan, nyang diomongin di kiteran Mèksiko Kota, ama logat pinggiran nyang diomongin di belor, bekidul, ama belètannya gutekan sintrem. Laèn pengrèrodan punya cara ada juga' nyang mbédain logat bekulon ama belètan di cawangan paling luhurnya. Biar kata kaga' digero "Nawa", masup rungkun Kenawaan juga', dah, tuh, basa Pipil ama basa nyang uda paèh nama Pocutèk.

## Paranan
Rungkun basa Kemelayuan

**Rungkun basa Kemelayuan** entu atu cawang deri anakrungkun Melayu-Polinésia deri rungkun basa Ostronési. Tulad basa paling bekèn deri ni cawang entu basa Melayu Tinggi nyang juga' digero basa Indonésia, bahna dianya jadi Indonésia punya basa patokan, nyang pakemnya kaga' cuman dicomot deri ragem Melayu, tapi juga' kesawaban ama laèn basa daèra di entu negeri. Basa Melayu nyang cenggableg macem ragem ada diakuin jadi basa sional di Bruné, Malésia, ama Singapur. Cawang Kemelayuan juga' ngaubin ragem basa daèra nyang diomongin ama kaum Melayu (tulad, basa Melayu Jambi ama Melayu Keda), ragem basa nyang diomongin ama laèn kaum seberoyotan di Pulo Sumatera (tulad, basa Minangkabo) ama Kelimantan (tulad, basa Banjar èn Iban), hata ampé di bekidul pesisirnya Muang-Tay gè' ada punya basa Orang Laot.

Ni basa Kemelayuan pada punya kampung pongkol entu, orang kata, mah, mentak-mentak di bekulon Pulo Kelimantan sebelonnya ngamprah ke Pulo Sumatera.

## Paranan
Kampung Ayer

**Kampung Ayer** () ya'entu permukiman terdisionil nyang kesohor di Bruné Darusalam punya ibu negeri, Bandar Seri Begawan. Ni kampung terdiri deri lingkungan ruma-ruma terdisionil, sekola ama mesjid nyang dibangun di atas Kali Bruné, deket ama sintrem ibu negeri. Ni kampung ada punya jenggar sekitaran 10 kilomèter persegi (3,9 mil persegi); jumblah pengendeknya 10.250 orang di taon 2016. Secara historis, Kampung Ayer dijulukin sebagé 'Wènèsi deri Wètan'.

## Catetan

## Ruju'an

## Sènggètan luar
*
Lènggèr

**Lènggèr** (Jawa: ꧋ꦭꦺꦁꦒꦺꦂ) entu atu bentuk ibingan terdisionilnya orang Jawa di Kabupatèn Banyumas, Jawa Tenga, Indonésia. Bakal ngiringin penampilan lènggèr, alat-alat gending nyang biasa dipaké antara laèn: gong, kendang, gambang ama saron.
Topèng Cerbon

**Topèng Cerbon** (hurup Arab Gundul: توفڠ چيربون ‎; Jawa: *beksan topéng Cerbon*) aja entu orang Cerbon punya atu bentuk tonil terdisionilnya ngibing ama lakon. Topèng Cerbon nampilin tèma-tèma orang Cerbon punya keidupan nyang ditampilin dalem bentuk ibingan ama lakon. Digero' topèng lantaran èmang maké topèng atawa kedok pas lagi ngibing nyang dipercaya katanya ada kesaktiannya.
Niu-Yorek

**Niu-Yorek** biasanya paranan ama ni daèra pada:
* Niu-Yorek, negeri di Amrik Serèkat
* Niu-Yorek Kota, AS punya kota paling gedénya nyang nanggrak di Negeri Niu-Yorek
Baju ujan

**Baju ujan** (hurup Arab Gundul: ) entu baju kedot aèr nyang dipaké kanggo ngalingin awak deri ujan. Guna utamanya, mah, bakal ngurangin masupnya aèr nyang kena bagèan awak ama pakéan. Baju ujan kebanyakannya, mah, dikeja paké kelir nyentrèng biar ketempo' nègla pas ujan gedé pas apstan nempo'nya udah mulain latap-latap.

## Ruju'an
Celepuk

**Celepuk** ya'entu atu kelompok burung nyang jadi anggota deri ordo **Strigiformes**. Ni burung – burung buas (karnivora) nyang getol pas malem ari (nokturnal). Semuanya, ada sekitaran 222 spesies nyang udah dinyahoin, nyang ngamprah di seantèro dunia kecuali Antartika, sebagèan besar Tana Ijo, ama berapa pulo-pulo nyang terpencil.

Celepuk kebagi ke dalem dua kuarga, ya'entu: Tytonidae ama Strigidae. Celepuk biasanya berburu macem-macem binatang kaya' serangga, kodok, tikus, èn laèn-laèn. Ni burung biasanya idup soliter èn ada atu kelompok celepuk digero "parlemèn".

## Ruju'an
Basa Melayu Kokos

**Basa Melayu Kokos** entu ragem basa Melayu  nyang ada dipaké ama orang Melayu Kokos, nyang banyakan ngejibun di daèra Pulo Kokos ama Pulo Natal, nyang jadi bagèan Ostrali. Selaènnya di Ostrali, ni basa gè' ada dipaké ama peranakan orang Melayu Kokos di Sabah, Malésia.

Ni basa Melayu Kokos punya pongkol-pongkolnya entu deri basa dagang Melayu abad ke-19, wabilkusus nyang entinya juga' ngeberocotin basa Betawi, juga' kesawaban ama basa Jawa ama basa Sunda. Di Pulo Kokos ni ari, basa Melayu cuming dikasi pili bakal jadi belajaran sekolahan, belon lagi basa Melayu Malésia juga' dirèken basa tinggian; tu ihwal dua punya lantaran, ni basa mingkinan maran ama basa Melayu pakem.

Basa Inggris gè' mingkinan nyawabin ni basa, lantaran ni pulo ada tau jadi bagèan Ostrali, serènta lantaran nyang pengantéroduniaan ada nyelesepin tu setilah modèren dalem basa sarian. Pas taon 2009, anak sekolahan Melayu Kokos pada diberangus ngomong dia punya basa sendèwèk; nyang ogah manut entarannya kena ganjar "tilang ngomong", èn dia padaan kudu gawé bebersian di sekolahan. Cumannya, mah, ni pewatesan udah dicabut pas taon 2011.

## Sejarah
Sanonya, mah, orang Melayu Kokos mulaan entu ya, deri budak nyang pada diboyong ama Alexander Hare ama John Clunies-Ross ke Pulo Kokos (Keeling), nyang entu témpo taon 1826 masing kaga orangnya. Bagèn kata ni orang pada dicomotnya banyakan deri Melaka ama Banjarmasin, dia pada punya asal-muasalnya deri utek-utekan se-Indonésia, mangka pada samaan ngomong Melayu, dah, tuh. Pan entu témpo, basa Melayu jadi basa kongko di seutekan Asia Kidul-wètan Pulo tuh, mentak palingan tu budak pada ngomongnya paké ragem basa Melayu dagang. Mulain deri 1857 ampé 1910, Clunies-Ross punya permili juga' ada ngebawa' banyakan tukang buruh Jawa deri Banten, Jawa Tenga, ama Medura. Tu tukang buruh Jawa punya poyokan "orang Banten" (*Bantamese*), bakal ngebédain dia padaan ama orang Melayu nyang uda pada ngedekem deluan di entu pulo. Ni ari, basa asli nyang dipaké ama dia pada punya cangga-warèng banyakannya, mah, udah ilang di Pulo Kokos (Keeling), biar kata barang berapa setilah ada ngasup basa Melayu Kokos.

Témpo punya témpo, ni basa Melayu Kokos mingkin ngenes aja, kapan diliat tukang ngomongnya cuman tibang 500-an orang doang. Taon 1950-an, secara banda lagi pada seret, tu orang Melayu Kokos pada mèrad, dah, tu, ke Pulo Natal ama Sabah, Malésia. Ni pemijahan kelanjut ampè taon 1970-an, kapan tu orang Kokos pada mulain mingser ke udik Ostrali. Bahnanya, ni ari ramé tukang ngomong basa Melayu Kokos nyang pada jogrog di Ostrali Kulon punya kota, kaya' misal di Peret, Katanning, Geraldton, Kalgoorlie, ama Port Hedland.

Pas taon 2009, basa Melayu Kokos ada tau dilarang dipaké bakal ngomong di sekolahan Pulo Kokos (Keeling), lantaran dirèken kaga' klop ama kaèdah basa sopan. Malahan, basa Indonésia nyang dirèken ragem pakem basa Melayu Tinggi ama orang Melayu Kokos dicomot jadi basa penganter belajaran. Cumannya ni larangan maké basa Melayu Kokos kaga keliwat lama diterepin, bahna taon 2011 udah bisa tu basa dipaké ngomong pas belajaran kaya' biasa lagi.

## Paranan
Matskepé Lèstrik Negara

**Matskepé Lèstrik Negara** (hurup Arab Gundul: متسکفى لستريک نݢارا; basa Indonésia: ***Perusahaan Listrik Negara***, pèndèkan **PLN**) entu atu matskepé empunyaan negara Indonésia, nyang ngejabanin penderakan lèstrik bakal orang abrek.
Basa Bali

**Basa Bali** (*Basa Bali*; hurup Bali:  atawa , *Bhāṣā Bali*) entu atu basa nyang masup omplokan Bali-Sasak-Sumbawa deri anakrungkun Melayu-Polinési dalem rungkun basa Ostronési nyang diomongin ama sekitaran 3.3&nbsp;juta orang (), komo-komo di pulo Bali èn juga' kesebar di Nusa Pènida, Lombok bagèan kulon, ama Jawa bagèan wètan, ampé ke Sumatra bagian kidul ama Sulawési. Kebanyakan pengomong basa Bali bisa ngomong basa Indonesia. Diperkirakan bahwa di taon 2011, ada kurang deri 1&nbsp;juta orang nyang masi paké basa Bali sebagé basa utama merèka di Bali.

## Ruju'an
Betawi (pembédaan)

**[[Betawi]]** ya'entu Hindia Nèderlan punya hopstad nyang wayah gini jadi kota Jakarta, Indonesia.

**Betawi** juga' bisa juntrungan ama ni pada:

*Orang Betawi
*Basa Betawi
*Makanan Betawi
*Topèng Betawi

## Liat juga'
* Batawi (pembédaan)
* Batavia (pembédaan)
Bewitched

***Bewitched*** ya'entu rèrodan pèlem tipi banyolan tempatan bikin-bikinan Amrik Serèkat nyang sanonya dipelampangin lapan usum di ABC prak 17 Sèptèmber 1964 ampé 25 Maret 1972. Ni rèrodan punya ceritera ada tukang sihir nyang kawin ama orang biasa, terus ambil sumpa bakal jalanin keidupan ibu ruma tangga pinggiran kota nyang has. Ni rèrodan jadi bekèn, ampé nanggrak di tangkringan nomer dua se-Amrik deri témpo dia punya usum awal, langgeng terus di sepulu atas bakal tiga usum mula-mula, ampé tangkringan nomer sebelas bakal usum empat ama lima. Ni acara ada ditongtonin seantèro dunia liwat amprah-amprahan ama média rekeman.

Hanna-Barbera ada bikin dia punya gambar cèmèn bakal nisbat-nisbatan di bagèan mula ama pengabisan. Taon 2002, *Bewitched* ada dikasi nangkring di nomer 50 deri "50 Acara Tipi Jempolan Seumur-Umur" deri majalah TV Guide. Kapan taon 1997-nya, tu majalah juga njogrogin getetan usum 2 "Divided He Falls" ke tangkringan nomer 48 deri daptar "100 Getetan Jempolan Seumur-Umur".

## Catetan


## Paranan
Kandang monyèt

**Kandang monyèt** atawa **ruma jaga** atawa **pos** entu gedong atawa gubuk nyang dipaké ngerumain tukang jaga ama nyimpen dia pada punya perabot. Kandang monyèt kot-kotan jadi tempat ngèndong bakal entu tukang jaga atawa soldadu nyang lagi ngendon nungguin perènta, cumannya sekarang mah banyakan diisi ama hansip. Barang berapa kandang monyèt juga' ada dipaké bakal jadi bui.
## Paranan
Nafa Urbach

**Nafa Indria Urbach** (lair 15 Juni 1980) ya'entu tukang lakon, biduan, ama tukang pulitik Indonésia. Dia mulain karirnya di dunia hiburan lèwat tembang "Bagai Lilin Kecil" cègèan Deddy Dores. Dia sering dibilang penerus biduan Nike Ardilla. Dia anak ke-tiga deri empat bersudara, deri babanya Ronald Walter Urbach ama enya'nya Neneng Kusuma.

## Jalan gawé
Nafa mulain dia punya jalan gawé jadi vokalis Kid Rock taun 1990. Namanya mangkin ngetop pas dia jadi biduan *slow rock* pas umurnya masi 14 taun di taun 1994. Namanya mulai kesohor ama orang-orang pas dia maèn jadi Utari di sinètron *[[Bidadari yang Terluka]]* di taun 1997.

## Kontroversi
Nafa Urbach jadi omongan orang-orang lantaran dia ngedukung naèkin tunjangan bakal anggota DPR. Alasannya, anggota DPR tèmpèlèk kalo mau ke tempat kerja. Abis itu, Nafa minta maap di wasilah silaturahmi *(media sosial)*, lantaran banyakan pada protès.

Tanggal 31 Agustus 2025, ruma mantan lakinya Nafa Urbach, si Zack Lee di Bintaro, Tanggerang Kidul, dikira rumanya Nafa Urbach, kejarah ama tukang dèmo. Satpam nyang njagain kaga' bisa nahan massa nyang maksain masup ke dalem. Penjarahannya cuma 15 menit, nyang paling banyakan kejarah kulkas, baju-baju mèlèk, ama TV.

Parté Nasdem nyopotin Nafa Urbach bareng Ahmad Sahroni. Terus, pingpinan DPR juga ngehentiin gaji ama tunjangan Nafa Urbach, Ahmad Sahroni, Eko Patrio, Uya Kuya, ama Adies Kadir.

## Ruju'an
https://en.wikipedia.org/wiki/Nafa_Urbach
Diego Forlán

**Diego Forlán Corazo** (berojol 19 Méi 1979) ya'entu atu tukang latih ama bekas sepèler bola tendang propèsionil Urugué nyang maèn jadi penyerang. Dianggep jadi sala atu penyerang terbaik di jamannya, Forlán entu pemenang Sepatu Emas Èropa dua kali di trap kleb. Dengen tim nasional Uruguai, dia dapet kesuksèsan perorangan nyang nonjol di Bèker Dunia FIFA 2010, finis jadi pencètak gol paling banyak dengen lima gol, menangin gol turnamèn, èn menangin Bola Emas jadi sepèler terbaik turnamèn.

## Ruju'an
Guru Gembul

**Guru Gembul** (brojol 1985)  ntu dia atu aktipis, tukang kritik, guru, ama tukang bikin dedelengan kongten deri Indonesia, nyang kesohor gegara dia punya dedelengan kongten ngomong dèwèkan perkara èlmu ama pilsapat di YuTub. Guru Gembul ntu cuming nama bo'ong dia, nama benernya kaga' ada nyang tau. Segableg nyang ngaku-ngaku nyaho ama dia punya nama bener, bangsa "Johan Riyadi", lah, "Jafar Rohadi", lah, "Jafar Riyadi", lah, tapi dia kaga ada ngaku kalo ntu-ntu dia punya nama betul. Dia ntu jebolan Universitas Pendidikan Indonesia (UPI) Bandung.

## Getolan Perkara Sekolaan

Biar kata ntu Guru Gembul suka nyeleneh, dia getol banget perkara sekolaan. Buktinye, dia perna dipercaye jadi tukang direktur Boemi Matahari di Bandung.

## Rame-Rame Perkara
### Gawe Buku Kaga Ada Ruju'annya Acan
Guru Gembul perna bikin perkara ampé ramè dikritik ama orang-orang gegara dia gawe buku ngga ada ruju'annya acan. Ntu dia punya buku judulnya "50 Muslim Paling Berpengaruh dalam Sejarah Peradaban Islam - Sejarah Islam yang Disembunyikan" juga kaga ada daptar poto nyang dipake dalem ntu buku, padahal dia masupin Antoine Jean Gros, tukang gambar deri Prasman, punya gambar deri koleksi Musée de l'Histoire de France. Tapi ntu gambar mala diberi jembrengan "Lukisan Napoleon ketika menaklukan mesir". 

= Ruju'an =
Budaya

**Budaya** entu cara idup nyang orang pada cenggableg, nyang megar èn diterusin deri angkatan atu ke angkatan abisnya.
Kwétio

**Kwétio** (basa Tionghoa: 粿條, pèng'im: guǒ tiáo, juga' digero 沙河粉, shā hé fěn) ya'entu sejenis mi Tionghoa warna puti èn gèpèng nyang dikeja deri beras. Kwétio entu makanan nyang kesohor di Indonésia, komo-komo di Jakarta ama tempat-tempat laèn nyang banyak orang turunan Tionghoa nyang ngejogrog.

Kwétio umumnya identik ama orang Tionghoa Hokkièn ama Tio Ciu. Di Indonésia, kwétio dibédain ama orang Hokkièn punya kwétio ama orang Tio Ciu punya kwétio. Kwétio nyang bèken di kalangan orang Hokkièn nyang banyak ngejogrog di Sumatra entu kwétio Médan nyang maké bakso ikan, *[[lapciong]]* (sosis babi), ama telor bébék. Kwétio nyang bèken di kalangan orang Tio Ciu nyang banyak ngejogrog di Kalimantan entu kwétio sampi nyang maké daging sampi serènta jeroannya kaya' babat. Dalem perkembangannya muncul varian anyar nyang dikenal ama sebutan kwétio sirem. Kwétio sirem ya'entu jenis kwétio nyang ada kuahnya, sering dimasak paké daging babi atawa pun sampi. Di Bagansiapiapi, Rio, kwétio nyang kesohor entu kwétio Bagan nyang bisa ditemuin di macem-macem warung makan kepunyaan orang Hokkièn setempat.

## Ruju'an
Bèk

**Bèk** (hurup Arap gundul: بيک; ) atawa **lurah** ntu dia orang nyang mimpin, ngatur, ama ngejalanin belèd di atu kelurahan (). Ni bèk dia kerjanya di bawah wedana (camat) nyang ngurus atu kecamatan (). Wayah gini bèk dipilih ama bupati atawa walikota liwat usul sekretaris daerah, abis ntu juga dia jadi pegawé negeri ama punya tanggung jawab ke bupati atawa walikota.

## Sejarah
Di Betawi, dulu pas jaman penjajahan, nyang ngatur siapa aja nyang bisa jadi bèk ntu pemerintah Welanda. Milihnya liwat itung-itungan kelurahan mana aja nyang lebih banyak kaum nyang ngedeprok di atu kelurahan. Kalo ntu lebih banyak orang Arabnya, diangkat ntu orang Arab jadi bèk, gitu juga buat orang Cina ama Betawi.

Nyang kesohor dulu bèk-bèknya ntu ada H.M. Said nyang jadi bèk Tenabang pas jaman penjajahan Nipong. Selaen ntu juga ada bèk Murad alias Abdul Murad nyang jadi bèk Karet, terus juga ada bèk Hasan, bèk Ali, ama bèk Maum. Sangking kesohornya ntu bèk Murad, gang tempat dia tinggal namanya ampè jadi Gang Bèk nyang tempatnya di Karet Depan, kira-kira di belakang Metropolitan punya gedongan, di Jalan Jenderal Sudirman.

## Ruju'an
Batu tulis Pagaruyung VI

**Batu tulis Pagaruyung VI** sebelonnya ditauinnya** Batu tulis Kapalo Bukit Gombak II**, yaentu salah atu batu tulis nyang ditemuin di Kapalo Bukit Gombak, Nagari Baringin, Tanah Datar, Sumatera Barat. Batu tulis Pagaruyung VI kebuat deri batu monolit nyang dipahat diatasnya batu andesit nyang warnanya cokelat kekuningan.

## Ruju'an
Saul Kripke

**Saul Aaron Kripke** ( /s ɔː l ˈ k r ɪ p k i / ; 13 Nopember 1940 – 15 September 2022 )(hurup Arab botak: ساؤل
آراون كريڤكي) ntu dia jago mantek èn pilsup deri Amrik Serèkat. Dia bekènnya gegera dia punya gawéan soal "dunia nyang bisa-jadi" ama "mantèk bisa-jadi". Dia juga kesohor di se'ableg èlmu laen, barang, mantèk itung-itung, pilsapat basa, pilsapat itung-itung, metapisika, epistemolohi, ama ide buntelan.
David Lewis (pilsup)

**David Kellogg Lewis** (28 September 1941 - 14 Oktober 2001) (hurup Arab gundul: داؤدكيلاوڬـ لوئس; ) atawa ringkesnya **David Lewis** ntu dia pilsup Amrik nyang gawéannya bejibun, macem-macem, dah, timbang ada pilsapat pikiran, pilsapat bisa-jadi, èpistémolohi, pilsapat mantèk, pilsapat itung-itung, pilsapat kecakepan, pilsapat wayah, ama pilsapat èlmu. Gawéannya nyang kesohor ntu ada *Plurality of Worlds* (*Macem-Macemnya Dunia*, 1986) ama *Counterfactual* (*Kalo-Kaga'<nowiki/>*, 1973).
Indonésia (pembédaan)

**[[Indonésia]]** ya'entu atu negara kepuloan nyang ada di Asia Kidul-Wètan.

**Indonésia** atawa **Indonesia** juga bisa juntrungan ama ni pada:

## Gerak badan

### Tim
* Tim nasional nyang ngewakilin Indonésia; deleng gerak badan di Indonésia
** Indonesia XI, tim nyang kadang digeroin di bola tendang
* Deportivo Indonesia, atu kleb bola tendang di Urugué
* A1 Team Indonesia, atu tim balap motor di A1GP

### Kompetisi
* Indonésia Terbuka
* Grand Prix Indonésia
* Rally of Indonesia
* Tour de Indonesia

## Orang
* Pemenang kontès kecantikan Miss Indonesia, mungkin digeronya "Indonesia"
* Pemenang kontès kecantikan Miss Universe Indonesia, mungkin digeronya "Indonesia"
* Duta besar deri Indonésia; deleng Daptar duta besar List of Indonésia

## Sejarah
* Hindia Nèderlan (1800–1949)
** Pendudukan Jepang di Hindia Nèderlan (1942–1945) di PD II
* Kiblik Indonésia (1949–1950)
* Kiblik Indonésia Serèkat (1949–1950)

## Seni èn média
### Tembang
* Indonesia Pusaka, Indonésia punya tembang nasiomal.
* Indonesia Raya, Indonésia punya tembang kebangsaan.

## Tempat
* Indonésia Raya, konsèp gèo-pulitik irredentis
* Ruma Sakit Indonésia, ruma sakit di Gajah, Palèstina

## Kegunaan laèn
* Perhimpunan Indonésia, atu Hindia Nèderlan punya perhimpunan mahasiswa

## Liat juga

* Nama-nama Indonésia
* Sejarah Indonésia
* *[[Indonesia, Etc.]]*, atu kitab plesiran taon 2014
* Indonesia Raya
*
Nairobi

**Nairobi** entu Kénia punya adalah Hopstad. Namanyè dapet dari basa suku Maasai *Ewaso Nyirobi* nyang berarti "air sejuk". Eni kota adanya di bagian kidul-sintrem negara nyang ketinggian tanahnya kisaran 1.680 meter di atas permukaan laot.

Nairobi entu kota paling gedong seantèro Afrika. Eni kota punya penduduk kisaran 3 juta jiwa dengan wilayah kisaran150&nbsp;km2. Eni kota punya masyarakatnyè beragam, dengan lebih deri 60 basa yang dipaké tiap ari dan terdiri dari sekitar 40 etnis.

## Géograpi
### Iklim
Nairobi punya iklim entu dataran tinggi subtropis nyang suhu sejuk sepanjang taon dan dua musim ujan utama.

## Démograpi
Jumlah penduduk Nairobi pada sensus 2019 sebanyak 4.337.080 jiwa. Sementara untuk agama yang dianut, mayoritas penduduknya beragama Serani yakni sebanyak 88,85%. Aliran Protestan sebanyak 31,33%, kemudian Katolik sebanyak 24,02%, gereja Injili sebanyak 20,70% dan aliran gereja lainnya sebanyak 12,79%. Penganut agam diluar Kekristenan didominasi oleh agama Islam yakni sebanyak 7,54%. Kemudian penganut agama Hindu sebanyak 0,88%, dan agama lainnya serta tanpa agama sebanyak 2,73%.

### Perpelancongan
Nairobi juga kesohor sebagé atu-atunya hopstad di dunia nyang punya taman nasional satwa liar di dalem batas kota, bekènnya Taman Nasional Nairobi.

### Budaya
Nairobi punya banyak budaya kaya museum, galeri seni, ama pasar tradisional nyang nawarin wawasan Kénia punya warisan budaya.

## Ruju'an

## Pranala luar
; Komunitas
* Nairobians.com
* 24 Nairobi 

; Tujuan
* NairobiKenya.com

; Berité
* Daily Nation
* The Standard

; Tètèk Bengèk
* The City Council of Nairobi  (situs resmi)
* National Geographic Feature about Nairobi 
* National Museums of Kenya (situs resmi)
Kènclèng

**Kènclèng** atawa **kènclèngan** entu apa-apa tadahan bakal sumbangan atawa urunan banda. Ni tadahan biasanya nanggrak di tempat umum, bakal mboléin tambahan duit kecil-kecilan. Biasanya, mah, tempat sembayang, ruma baca, gedong arca, ama paguyuban sonderuntung pada gableg ni kènclèng.

## Paranan
Barongsay

**Barongsay** atawa **singa jogèt cina** nya'entu jogèt-jogèt terdisional deri Tiongkok nyeng maké baju-baju seroman ama singa. Ngikut ke percaya-percayaan orang-orang Tionghoa, singa entu dianggep jadi lambang bakal kewanènan, kekuatan, kebijaksanaan, èn keunggulan. Barongsay gableg tarih udah rèbuan taonan, gènèng. Serat-seratan awalnya soal ni jogèt-jogètan ama stujuan bakal datengin hoki. Ni ihwal gableg diintilin pas wayah Dinasti Cin, bangsa abad ketiga sebelon masèhi. 

## Paranan
Sayur asem

**Sayur asem** (hurup Arab gundul: سايور اسم) nya'entu atu rupa lau' bakal madang nyeng seabrek macem-macemnya di Indonésia ntu. Sayur asem betawi dèwèk gé ada barang dua macem mah. Ada sayur asem nyeng kuahnya bening, ada juga nyeng kuahnya kuning alatan entu bumbunya dipakéin kunyit.

## Rupa-rupa sayur asem
Di Betawi punya cara mah ada dua macem sayur asem. Nyeng atu sayur asem nyeng kuahnya bening, nyeng atu lagi kuahnya kuning.

## Bahan-bahan sayur asem
Bahan-bahan bakal ngeja enni sayur asem entu macem-macemnya kaya' nyeng ditulisin di bawah enni:
* **Bahan bakal isinya**: labuh sièm, paya muda, kacang panjang, tèrong bulet atawa tèrong panjang, cècèk, jagung, daon melinjo, biji melinjo, ama kacang tanah. Kalu mao nyeng sayur kuah kuning biasanya dipakéin ikan teri ongkoh. Kalu èmang serèra, boléh nambain gelo atawa ama tales ongkoh.
* **Bahan bakal bumbu**: cabé, bawang mèrah, bawang puti, kemèri, lengkoas, asem mentah, gula, ama garem. Kalu kepèngèn sayur asem kuning, belarti tinggal nambain kunyit.

## Cara ngeja sayur asem
Sayur asem entu masaknya kaya gini.
* Ulek bahan-bahan bumbunya keja rada alus maké coèt. Cuman kalu asemnya mah kaga ikut diulek alus. Asemnya mah tibang digeprèk doangan baé.
* Entu bahan-bahan bakal isinya tuh dicacag segedé-gedé nyeng pas ama ènak bakal sekali nyuap. Kalu jagung mah tibang dibelahin dua doangan gé kaga ngapa.
* Jerang aèr di gidir. Pasupin entu sayuran nyeng uda boléh nyacagin. Asem nyeng boléh ngegeprèk ge ikutan dicemplungin.
* Kalu uda mulain ngegolak, pasupin bumbu nyeng uda diulekin.

## Ruju'an
Èlmu doktor

**Èlmu doktor** nya'entu èlmu èn plaktèk bakal ngelakonin terkaan, terapi, èn pencegahan pesakit. Èlmu doktor soal macem-macem plaktèk rawat sihat nyeng ngembang bakal tahanan èn ngeja waras ama pencegahan èn terapi. Èlmu doktor wayah gini maké èlmu *biomedis*, pemerdataan *biomedis*, *genetika*, dan tèhnolohi kedoktoran bakal ngira-ngira, ngobatin, èn nyegah cedera ama pesakit, lajimnya liwat obat-obatan atawa bedèl, tapi gè' liwat terapi nyeng macem-macem, kaya' *psikoterapi*, *belat dan traksi eksternal*, *alat-alat doktor*, *biofarmasi*, èn *radioterapi.*

## Paranan
Musium Nasional Kénia

**Musium Nasional Kénia** (Swahili:*Makumbusho ya Kitaifa ya Kenya*) entu Negara Kénia punya Matskepé nyang mengeja musium, situs, én tugu di Kénia. Entu Matskepé ngelakuin penelitian warisan, dan punya keahlian dalam subjek mulé deri palèntolohi, arkelohi, etnografi, én rupa-rupa mahluk idup. Kantor sintrem én Musium Nasional Nairobi ngejogrog di Bukit Musium, deket jalan gede Uhuru antara Distrik Bisnis Pusat én Westlands di Nairobi. Eni Musium Nasional Kénia didiriin ama *East African Natural History Society* (E.A.N.H.S.) pada taon 1910. Ini musium didiriin supaya masarakat gampang buat penelitian ilmiah kritis nyang berkelanjutan tentang alam di habitat Aprika Wètan. Eni Museum nyimpen banyak koleksi, én pameran baik nyang sementara atawa permanen. Gini Ari Museum Nasional Kenya udeh ngatur lebih dari 22 musium lokal, banyak situs, ama tugu di seluruh negeri.

### Pegelaran én fasilitas moderen
Pada 15 Oktober 2005 Galeri Museum Nairobi kudu ditutup sampé Desember 2007 buat rèhab musium punya gedong. Eni rèhab nyang paling gede pertama di Musium Nairobi sejak 1930. Blok administrasi anyar dan sintrem komersial dibangun, dan perencanaan fisiknya ditingkatin. 

Musium eni dibuka lagi pada Juni 2008. Eni Museum juga ngeladenin pameran sementara ama permanen. Di dalem lapangan juga ada Taman Uler Nairobi ama Kebun Raya ama jalur alam. Sayap komersial museum punya restoran ama toko.

## Paranan